Monet ye'l segundu fíu d'Adolphe y Louise Justine Monet, foi bautizáu col nome d'Oscar-Claude Monet en Notre-Dame de Lorette. Nel entornu familiar yera llamáu Oscar. A Monet prestaba-y dicir qu'él yera un gran parisín como sos güelos, toos cuatro nacíos en París. La familia, güelos paternos incluyíos, instálase en Le Havre en Normandía hacia 1845, cuando Claude tenía cinco años. Ye probablemente una decisión tomada baxo la influencia de so tía Marie-Jeanne Lecadre, muyer d'un comerciante de la zona qu'acueye al so cuñáu en so casa.